SUID-AFRIKAANSE RADIOLIGA 
SARLNUUS SONDAG 13 OKTOBER 2002 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


In die nuus vandag; 


PRESTASIE DEUR SUID-AFRIKAANSE RADIOAMATEUR TYDENS 
TIENDE INTERNASIONALE AMA-KONFERENSIE 


INNOVASIE IN AMATEURRADIO BELOON 
SARL PRESIDENT SKAKEL MET WES- EN OOS-KAAP 


RADIOAMATEURS EN KORTGOLFLUISTERAARS UITGENOOI OM 
AAN 'N NAVORSINGPROJEK DEEL TE NEEM 


Bly ingeskakel vir meer besonderhede hieroor en ander nuusitems. 


Besoek ook die SARL-webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
aan sarlnews@hotmail.com nie later as die Donderdag wat die bulletin vooraf- 
gaan, in te stuur. Indien moontlik stuur dit asb in Afrikaans sowel as Engels. 


U luister na ZS6SRL. 
Die nuus volg in besonderhede: 


SUID-AFRIKAANSE RADIOAMATEUR EN TIENDE INTERNASIONALE 
AMA-KONFERENSIE 


Die internasionale maankaatsamateurgemeensakap kom elke twee jaar tydens 
hul konferensie byeen. Vanjaar het dit tussen 16 en 18 Augustus in Praag in die 
Tsjeggoslowaakse Republiek plaasgevind ten spyte van katastrofiese vloede in die 
gebied. Min geregistreerde afgevaardigdes het weggebly weens die vloede en ten 
spyte daarvan was dit die grootste ooit AMA-konvensie met 101 deelnemende 
amateurs en ongeveer 80 familielede vanuit 5 kontinente met Suid-Amerika afwe- 


sig. 
Die konferensieprogram het lesings, werkswinkels en besprekings ingesluit wat 
verskeie onderwerpe gedek het en agt referate is ook gelewer. 


En nou vir die prestasie: Daar was ook `n kompetisie vir die beste laeruisvoorver- 
sterkers in die 144 MHGZ tot 10 GHz-bande. Ingeskrewe voorversterkers is getoets 


met HP-toerusting in die Tsjeggiese Akademie vir Wetenskap. Dit was `n groot 
verrassing vir almal dat Ivo Chladek, ZS6AXT die volgende pryse behaal het: 
eerste prys vir sy 5760 MHz voorversterker, die tweede prys vir sy 432 MHz 
voorversterker en derde prys vir sy 2304 MHz voorversterker. vo, Sarlnuus 
is seker dat al die Suid-Afrikaanse radioamateurs met ons is wanneer ons ons 
hartelike gelukwense aan jou oordra vir hierdie werklik waardevolle prestasies 
deur jou. Mag dit as aansporing dien aan ander amateurs om ook ambisieuse 
projekte te onderneem. 


INNOVASIE IN AMATEURRADIO BELOON 


Brad Phillips ZS5BP, is verlede week beloon vir sy innovasie in amateurra- 
dio toe hy die Radioamateur-van-die-Jaar-toekenning van Rolf Spaeth, Streeks- 
bestuurder van Siemens Telekommunikasie ontvang het. Die toekenning wat 
deur Siemens geborg word, word jaarliks toegeken deur die Suid-Afrikaanse 
Ontwikkelingstrust aan die radioamateur wat `n belangrike bydrae tot die ama- 
teurdiens gelewer het. 


Brad Phillips, visevoorsitter van die Highway Amateurradioklub, het die toeken- 
ning ontvang vir sy werk aan en die indiensstelling van IRLP “Internet Radio 
Linking Project”. “IRLP bied nuwe geleenthede vir die ontwikkeling van die 
amateurradiodiens in Suid-Afrika aangesien dit amateurradio binne die bereik 
bring van jongmense in skole en die ouer garde wat na aftrede dikwels nie toe- 
gang tot HF-fasiliteite het nie,” het Brad Philips gesê tydens 'n PowerPoint 
geillustreerde aanbieding. 


Met die oorhandiging van die toekenning het Rolf Spaeth gesê dat amateurradio 
'n waardevolle bate vir die telekommunikasie-industrie is aangesien dit belang- 
stelling in kommunikasieloopbane stimuleer en `n poel van entoesiastiese rekrute 
voorsien. Hy het ook die borgskappakket vir die 2003-toekenning aangekondig 
wat voortgesette borglidmaatskap van die SARL insluit. 


SARL President Sid Tyler het Brad met sy prestasies gelukgewens. Hy het gesê 
dat IRLP net so 'n deel van amateurradio as HF is. Die internet moet nie as 'n 
bedreiging van ons aktiwiteite gesien word nie maar eerder as 'n uitdaging om 
vir die beste te aanvaar vir die goeie tot uitbreiding van ons wêreld en dit is 
presies wat Brad en andere besig is om te doen. 


Brad het `n sertifikaat en R1000 ontvang. `n Onderhoud sal om 10:00 vanoggend 
met Brad op Amateur Radio Mirror International gevoer word sowel as op 
SAFM se Computer Gig om 20:30 vanaand. 


SARL PRESIDENT SKAKEL MET WES- EN OOS-KAAP 


As gevolg van swak voortplantingstoestande gedurende die weeklikse net van 
die President gaan die SARL se President, Sid Tyler ZSGAYG, op Sondagaand 
20 Oktober om 20:00 SAT `n spesiale net met amateurs in die Wes- en Oos- 
Kaap hou. Die net sal vanuit Stellenbosch op die 145,700 herhaler en vanuit 
Port Elizabeth op die Oos-Kaapherhalernetwerk herlei word. Amateurs sal die 


geleentheid gegun word om vrae aan die President te stel. Amateurs in die Wes- 
en Oos-Kaap word vriendelik versoek om van die geleentheid gebruik te maak. 


OKTOBER RAE 


Komende Donderdag 17 Oktober word die Radio Amateur Eksamen in 16 sen- 
trums regoor Suid-Afrika afgeneem. `n Totaal van 109 kandidate het vir die 
eksamen ingeskryf. Kandidate moet hulle eksamennommer en ID-dokument 
saamneem asook `n voltooide lisensieaansoekvorm. Hierdie vorm is saam met 
die eksamennommers aan kandidate gepos. Kandidate word ook aangeraai om 
teen 18:30 reeds by die eksamenlokaal aan te meld. Die SARL wens al die 
kandidate voorspoed met die eksamen toe. Die SARL bedank ook graag al die 
toesighouers en assistent-toesighouers wat by die eksamen betrokke is asook al 
die dosente wat met, baie tyd en opoffering die kandidate vir die eksamen en ʼn 
aangename en verrykende stokperdjie voorberei het. 


NOG `N SPESIALE BOEKE-AANBOD 


Die SARL boekwinkel het `n goeie reaksie gehad op die spesiale aanbod vroeg 
in September. Hierdie aanbod staan nog, maar slegs een eksemplaar van die 
“Design Notebook” en omtrent 20 eksemplare van “Understanding Basic Elec- 
tronics” is oor. 


Die boekwinkel van die SARL het weereens `n spesiale aanbod op vier boeke. 
Die boeke word onder kosprys aan lede aangebied en is geldig tot die voorraad 
uitverkoop is. As gevolg van veranderinge in die aard van die mark vir boeke, 
gaan die boekwinkel nie meer hierdie boeke in voorraad hou nie. 


Die eerste boek is NOS-Intro deur lan Wade, G3ANRW. Dit is `n A5-formaat 
350 bladsy boek oor TOP/IP oor Pakketradio, in effek DIE handboek oor die 
Pakketradio-bedryfstelsel. Dit is `n praktiese boek met baie inligting en wenke. 
Dit word aangebied teen R10 per eksemplaar aan SARL-lede. 


Die tweede boek is “Your VHF Companion” wat deur die ARRL uitgegee word. 
Dit is `n kleinformaat boekie met sowat 200 bladsye oor alle aspekte van BHE- 
werk. Dit dek FM en herhalers, pakket, enkelsybandwerking, satelliete, stadige 
aftas- en amateurtelevisie, senderjagte ens. 


Die derde aanbod is vir “Radio Auroras” deur Charlie Newton G2FK7. Hierdie 
boek word deur die RSGB uitgegee. Dit gee inligting oor die ontstaan van 
auroras en hoe hulle vir BHF-voortplanting aangewend kan word. 


Die vierde aanbod is op “Your RTTY/Amtor Companion” deur Steve Ford, 
WBSIMY die redakteur van @OST. Dit bevat sowat 140 bladsye in A5-formaat 
en word deur die ARRL uitgegee. Dit gaan oor die wêreld van HF digitale 
kommunikasie en as `n mens nog nooit Amtor of RTTY gewerk het nie, is dit 
die boek vir jou. 


Die laaste boek op uitverkoping is. “Beyond Line of Sight” wat deur die 
ARRL uitgegee word. Dit is in Ad4-formaat met meer as 200 bladsye en is 
goed geillustreer. Die artikels is uit @OST herdruk en gaan oor dit wat BHEF 


DX moontlik maak, tropo, sporadiese-E, aurora en aurora-E, metoorstrooiing, 
F-laag-voortplanting en aard-maan-aard. 


Elkeen van hierdie tegniese boeke bied uitstekende waarde vir geld en die prys 
vir almal behalwe die eerste een is R50-00 per eksemplaar. 


Skakel Debbie by 011 675 2393 om die voorraadposisie te kontroleer. Amateurs 
wat nie die NARS kan besoek om die boeke te koop nie, moet asb posgeld 
byvoeg. 


CO HOU KOERS EN JOTA 


Die jaarlikse CO Hou Koers en Jamboree-op-die-Lug word oor volgende naweek 
van 18 tot 20 Oktober gehou. Voortrekkers neem deel aan CO Hou Koers op 
18 en 19 Oktober, terwyl Padvinders en Meisiegidse wêreldwyd aan die 45ste 
Jamboree-op-die-Lug op 19 en 20 Oktober deelneem. 


Radioamateurs word gevra om hulle plaaslike Voortrekkerkommando, Padvin- 
dergroep en/of Meisiegidskompanie te kontak en te ondersteun met hierdie ak- 
tiwiteite. Jy kan belangrik wees in die lewe van `n kind. 


OSL-KAARTE 


Amateurs word daaraan herinner dat @SL-kaarte vir nie-lede van die SARL, 
slegs gehou sal word tot die einde van Oktober. Lede wat tot dan aansluit, sal 
nog hulle kaarte ontvang. Persone wat nognie hulle lidmaatskap hernu het nie, 
se kaarte word ook gehou tot einde Oktober. 


RADIOAMATEURS EN KORTGOLFLUISTERAARS UITGENOOI OM 
AAN 'N NAVORSINGPROJEK DEEL TE NEEM 


Radioamateurs en kortgolfluisteraars word uitgenooi om tydens die sonsverduis- 
tering gedurende Desember aan 'n navorsingprojek deel te neem. Die projek be- 
hels die monitering van 'n aantal mediumgolfuitsaaifrekwensies voor en tydens 
die verduistering. Die projek word geko-ordineer deur die Fisikadepartement 
van die Universiteit van die Witwatersrand. 


Luister vanoggend na Amateur Radio Mirror international wat `n spesiale berig 
oor hierdie gebeurtenis insluit. Gereelde opdaterings sal in Sarlnuus ingesluit 
word en sal op die SARLWeb nl www.sarl.org.za beskikbaar wees. 


AFDELING 6 BANDBEPLANNINGSKOMITEEVERGADERING 


Dit is met groot blydskap dat gerapporteer kan word dat gister se vergadering 
van hierdie komitee by die NARS baie goed bygewoon is, ook deur verteenwo- 
ordigers van verafgeleë klubs. Belangrike sake is bespreek en Sarlnuus vertrou 
dat ons later besonderhede kan verskaf oor besluite geneem. 


MEGA-SOMERVLOOIMARK IN PRETORIA 


A1 die amateurradioklubs in Pretoria hou `n gesamentlike somervlooimark op 
Saterdag 26 Oktober 2002. Die vlooimark sal soos gewoonlik op die Suidkampus 


van die Universiteit van Pretoria, op die hoek van Universiteit- en Lynwoodweg, 
gehou word en die aanvangstyd is 10:00. 


Almal, klubs en persone wat nie aan klubs behoort, is welkom. Kom besoek 
gerus die Mega-vlooimark in Pretoria. Skakel Almero ZR6RY by (H) (012) 567 
3722 of op 082 908 3359, indien u `n tafel wil bespreek of meer besonderhede 
benodig. 


Dit is dan die einde van ons nuusbulletin vir vandag. 


Hierdie bulletin is saamgestel deur George, ZS6ONE, en gelees deur ........ vanuit 
ae AS 'n diens aan radioamateurs, kortgolfluisteraars en elektronikaentoe- 
siaste. 


Die SARL nooi u ook om Sondae om 10:00 na Amateur Radio Mirror Interna- 
tional op 21560, 9750, 7082 kHz en 145,625 MHz in die Ooslonden-, 145,650 in 
die Durban- en 145,750 MHz in die Pretoriagebied te luister. `n Heruitsending 
kan Maandagaande om 20:00 SAT op 3215 kHz gehoor word. ARMI word deur 
Telkom en Sentech geborg. 


Kom neem ook deel aan die net van die President van die SARL wat Sondae 
om 12:00 op 7082 kHz op die lug is. 


U het geluister na ZS6SRL, dankie dat u by ons aangesluit het. `n Groot woord 
van dank aan al diegene wat items vir hierdie bulletins verskaf en aan al die 
amateurs wat so gereeld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


